ხოსე ვისენტე კონჩა

ხოსე ვისენტე კონჩა ფერეირა (დ. 21 აპრილი, 1867 – გ. 8 დეკემბერი, 1929) — კოლუმბიელი პოლიტიკოსი, რომელიც კოლუმბიის პრეზიდენტის თანამდებობას 1914-დან 1918 წლამდე იკავებდა. ასევე იყო კოლუმბიის კონსერვატიული პარტიის თვალსაჩინო წევრი.Arismendi Posada, Ignacio; Gobernantes Colombianos, trans. Colombian Presidents; Interprint Editors Ltd., Italgraf, Segunda Edición; Page 163; Bogotá, Colombia; 1983
ბიოგრაფია
ხოსე ვისენტე კონჩა დაიბადა ბოგოტაში, 1867 წლის 21 აპრილს, გენერალ ტომას სიპრიანო დე მოსკერას მმართველობის პერიოდში. კონჩა გარდაიცვალა რომში, 1929 წლის 8 დეკემბერს, ვატიკანში ელჩად მსახურების დროს.Arismendi Posada, Ignacio; Gobernantes Colombianos, trans. Colombian Presidents; Interprint Editors Ltd., Italgraf, Segunda Edición; Page 166; Bogotá, Colombia; 1983
ადრეული ცხოვრება
კონჩამ შეისწავლა იურისპრუდენცია და სპეციალიზაცია სისხლის სამართლის მიმართულებით გაიარა. გახდა უნივერსიტეტის გამორჩეული პროფესორი ჟურნალისტიკის, ლიტერატურისა და ორატორული ხელოვნების დარგებში. ასევე გამოირჩეოდა, როგორც პოლიტიკური დებატების ოსტატი, ძალიან ნიჭიერი, მჭევრმეტყველი და დამაჯერებელი საჯარო მომხსენებელი.
პოლიტიკური კარიერა
კონჩა კოლუმბიის კონსერვატიულ პარტიას კარლოს ეუხენიო რესტრეპოს პრეზიდენტობის მიწურულს შეუერთდა. „რესპუბლიკელთა“ მოძრაობა დასრულდა და პოლიტიკოსები თავდაპირველ პოლიტიკურ პარტიებს უბრუნდებოდნენ. კონჩა არჩეულ იქნა კონგრესში, სადაც 1898 წელს, როგორც უმრავლესობის ლიდერმა, წარმართა დებატები გენერალ რაფაელ რეიესის წინააღმდეგ, რამაც აიძულა პრეზიდენტის თანამდებობიდან გადამდგარიყო.

კონჩა ომის მინისტრად 1901 წელს, ხოსე მანუელ მაროქინის ადმინისტრაციის დროს დაინიშნა. მოგვიანებით, მაროქინმა  ამერიკის შეერთებულ შტატებში კოლუმბიის ელჩად დანიშნა. ასევე თავისი დიპლომატიური რწმუნებათა სიგელები სახელმწიფო დეპარტამენტს 1902 წლის 8 მარტს წარუდგინა, კოლუმბიის სამოქალაქო ომის, „ათასდღიანი ომის“ (Guerra de los Mil Días) პერიოდში.Arismendi Posada, Ignacio; Gobernantes Colombianos, trans. Colombian Presidents; Interprint Editors Ltd., Italgraf, Segunda Edición; Page 164; Bogotá, Colombia; 1983

1914 წლის საპრეზიდენტო არჩევნების დროს თანამდებობისთვის ორი კანდიდატი იბრძოდა: ლიბერალური პარტიის წარმომადგენელი ნიკოლას ესგუერა და კონსერვატიული პარტიის წარმომადგენელი კონჩა. კონჩამ 300,735 ხმა მიიღო, ხოლო ესგერამ 36,763 ხმა.
პრეზიდენტობა
კონჩა კოლუმბიის პრეზიდენტად 1914 წლის 10 აგვისტოს აირჩიეს. მმართველობა დაიწყო კეთილდღეობისა და მშვიდობის პერიოდში, რომელიც მემკვიდრეობით კარლოს ეუხენიო რესტრეპოს მთავრობისგან ერგო.Arismendi Posada, Ignacio; Gobernantes Colombianos, trans. Colombian Presidents; Interprint Editors Ltd., Italgraf, Segunda Edición; Page 165; Bogotá, Colombia; 1983

ვინაიდან კოლუმბიას ახალი გადატანილი ჰქონდა ორი ძირითადი ომი: სამოქალაქო „ათასდღიანი ომი“ და პანამის გამოყოფის ომი,  კონჩამ გადაწყვიტა, რომ პირველი მსოფლიო ომის დროს ქვეყანას ნეიტრალიტეტი შეენარჩუნებინა, რაც კონგრესმა დაამტკიცა და მიანიჭა საგანგებო უფლებამოსილება, რათა ქვეყანა დეკრეტების მეშვეობით ემართა.
დიპლომატიური კარიერა
კონჩა 1902 წელს აშშ-ში კოლუმბიის ელჩად მსახურობდა. ასევე იყო საგარეო საქმეთა მინისტრი პრეზიდენტ მარკო ფიდელ სუარესის ადმინისტრაციის დროს. 1925 წელს დაინიშნა კოლუმბიის ელჩად იტალიაში, მოგვიანებით კი ვატიკანში, რომში, სადაც გარდაიცვალა. ერთ-ერთ უკანასკნელ განცხადებაში კონჩამ თქვა: „მე არასოდეს დამირღვევია ადამიანების ან პარტიების უფლებები, ვიყავი მიუკერძოებელი და ნეიტრალური ყოველ პოლიტიკურ დებატსა თუ არჩევნებში, ვინარჩუნებდი დიპლომატიურ და გულთბილ ურთიერთობას ყველა ერს შორის და არასოდეს დამიყენებია ქვეყანა საფრთხის წინაშე“.
სქოლიო

კატეგორია:დაბადებული 21 აპრილი
კატეგორია:დაბადებული 1867
კატეგორია:გარდაცვლილი 8 დეკემბერი
კატეგორია:გარდაცვლილი 1929
კატეგორია:კოლომბიელი პოლიტიკოსები
კატეგორია:კოლომბიის პრეზიდენტები